paragraph_text: Karlo Feliks (tal. Carlo Felice) (Torino, 6. travnja 1765. – Torino, 27. travnja 1831.), sardinski kralj od 1821. do 1831. godine. Kao najmlađi od sinova Viktora Amadea III., naslijedio je svoga brata Viktora Emanuela I. koji je abdicirao s prijestolja. Kao ni njegova braća, ni on nije ostavio muškog potomka zbog čega je kraljevska kruna prešla na dinastiju Savoja-Carignano, mlađi ogranak Savojske dinastije.